CELEX: 
Language: sl
Date: 2018-12-18 00:00:00
Title: IZVEDBENA UREDBA KOMISIJE (EU) …/… o začasnem seznamu zelo tveganih rastlin, rastlinskih proizvodov ali drugih predmetov v smislu člena 42 Uredbe (EU) 2016/2031 in seznamu rastlin, za katere se pri vnosu v Unijo ne zahteva fitosanitarno spričevalo, v smislu člena 73 navedene uredbe

IZVEDBENA UREDBA KOMISIJE (EU) …/…
            
            
               z dne 18.12.2018
            
            
               o začasnem seznamu zelo tveganih rastlin, rastlinskih proizvodov ali drugih predmetov v smislu člena 42 Uredbe (EU) 2016/2031 in seznamu rastlin, za katere se pri vnosu v Unijo ne zahteva fitosanitarno spričevalo, v smislu člena 73 navedene uredbe 
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES
                  1
                ter zlasti člena 42(3) in člena 73 Uredbe,
            
            
               ob upoštevanju naslednjega:
            
            
               (1)V skladu s členom 42(3) Uredbe (EU) 2016/2031 Komisija na podlagi predhodne ocene sprejme izvedbene akte, v katerih začasno določi seznam zelo tveganih rastlin, rastlinskih proizvodov ali drugih predmetov, ki predstavljajo nesprejemljivo raven tveganja zaradi škodljivih organizmov za ozemlje Unije.
            
            
               (2)Od sprejetja navedene uredbe je bilo izvedenih več predhodnih ocen glede tega, ali rastline in rastlinski proizvodi s poreklom iz tretjih držav predstavljajo nesprejemljivo raven tveganja zaradi škodljivih organizmov za ozemlje Unije. V teh ocenah je bilo ugotovljeno, da bi se nekatere rastline in rastlinski proizvodi lahko šteli za „zelo tvegane rastline“ ali „zelo tvegane rastlinske proizvode“ v smislu člena 42 navedene uredbe, ker izpolnjujejo enega ali več meril, določenih v Prilogi III k navedeni uredbi. Poleg tega je bilo v navedenih predhodnih ocenah tveganja ugotovljeno, da bi bilo treba semena in material in vitro navedenih zelo tveganih rastlin izključiti iz področja uporabe te uredbe, ker je raven tveganja zaradi škodljivih organizmov sprejemljiva. Prav tako bi bilo treba iz področja uporabe te uredbe izključiti naravno ali siljeno pritlikave lesnate rastline za saditev, saj za uvoz takšnih rastlin veljajo posebne zahteve iz Direktive 2000/29/ES, ki tveganje zaradi škodljivih organizmov zmanjšujejo na sprejemljivo raven, poleg tega pa bodo zanj veljale posebne zahteve iz člena 41 Uredbe (EU) 2016/2031 z dne 14. decembra 2019. 
            
            
               (3)Za rastline za saditev Acacia Mill., Acer L., Albizia Durazz., Alnus Mill., Annona L., Bauhinia L., Berberis L., Betula L., Caesalpinia L., Cassia L., Castanea Mill., Cornus L., Corylus L., Crataegus L., Diospyros L., Fagus L., Ficus carica L., Fraxinus L., Hamamelis L., Jasminum L., Juglans L., Ligustrum L., Lonicera L., Malus Mill., Nerium L., Persea Mill., Populus L., Prunus L., Quercus L., Robinia L., Salix L., Sorbus L., Taxus L., Tilia L., Ulmus L., razen semen, materiala in vitro ter naravno ali siljeno pritlikavih lesnatih rastlin za saditev, in rastline Ullucus tuberosus Loz. je znano, da gostijo pogoste škodljive organizme, za katere je znano, da imajo velik učinek na rastlinske vrste, ki imajo velik gospodarski, družbeni ali okoljski pomen za Unijo. Za navedene rastline je tudi znano, da so na njih pogosto prisotni škodljivi organizmi brez znakov okužbe ali z latentnim obdobjem za pojav zadevnih znakov. To zmanjšuje možnost za odkrivanje prisotnosti takšnih škodljivih organizmov med inšpekcijskimi pregledi, izvedenimi ob vnosu zadevnih rastlin na ozemlje Unije. Poleg tega se navedene rastline za saditev v Unijo običajno vnesejo v obliki grmičevja ali dreves, prav tako pa so običajno v takšni obliki v Uniji tudi prisotne. Ob upoštevanju navedenega se obstoječi ukrepi, ki urejajo vnos rastlin za saditev, navedenih v Prilogi I k tej uredbi, in rastlin Ullucus tuberosus Loz. s poreklom iz tretjih držav, štejejo za nezadostne za preprečitev vstopa škodljivih organizmov. Zato bi bilo treba rastline za saditev, navedene v Prilogi I, in rastline Ullucus tuberosus Loz. navesti na seznamu kot zelo tvegane rastline v smislu člena 42(1) Uredbe (EU) 2016/2031, njihov vnos na ozemlje Unije pa začasno prepovedati.
            
            
               (4)Za plodove Momordica L. je znano, da gostijo škodljivi organizem Thrips palmi Karny, prav tako pa pomenijo pomembno pot za vnos in naselitev navedenega škodljivega organizma, za katerega je znano, da ima lahko velik učinek na rastlinske vrste, ki imajo velik gospodarski, družbeni ali okoljski pomen za ozemlje Unije. Vendar se ta škodljivi organizem ne pojavlja v vseh tretjih državah, prav tako pa se ne pojavlja na vseh območjih tretjih držav, kjer je znana njegova prisotnost. Poleg tega nekatere tretje države izvajajo učinkovite ukrepe proti navedenemu škodljivemu organizmu. Ob upoštevanju navedenega se plodovi Momordica L. s poreklom iz tretjih držav ali delov tretjih držav, kjer je znana prisotnost navedenega škodljivega organizma in se ne izvajajo učinkoviti ukrepi za zmanjšanje tveganja zaradi navedenega škodljivega organizma, lahko štejejo za zelo tvegane rastline v smislu člena 42(1) Uredbe (EU) 2016/2031, vnos navedenih rastlin v Unijo pa bi bilo treba začasno prepovedati.
            
            
               (5)Za les Ulmus L. je znano, da gosti škodljivi organizem Saperda tridentata Olivier ter pomeni pomembno pot za njegov vnos in naselitev. Za navedeni škodljivi organizem je znano, da ima lahko velik učinek na rastlinske vrste, ki imajo velik gospodarski, družbeni ali okoljski pomen za ozemlje Unije. Vendar se ta škodljivi organizem ne pojavlja v vseh tretjih državah, prav tako pa se ne pojavlja na nekaterih območjih tretjih držav, kjer je znana njegova prisotnost. Ob upoštevanju navedenega se les Ulmus L. s poreklom iz tretjih držav ali območij tretjih držav, kjer je znana prisotnost Saperda tridentata Olivier, lahko šteje za zelo tvegan rastlinski proizvod v smislu člena 42(1) Uredbe (EU) 2016/2031. Vnos navedenega lesa v Unijo bi bilo zato treba začasno prepovedati.
            
            
               (6)Rastline in rastlinski proizvodi iz uvodnih izjav 3, 4 in 5 niso navedeni v skladu s členom 40 Uredbe (EU) 2016/2031 ali so navedeni le v zvezi z nekaterimi tretjimi državami. Poleg tega in glede na zadevne predhodne ocene jih zahteve iz člena 41 navedene uredbe glede vseh tretjih držav ne zadevajo v zadostni meri, prav tako pa zanje ne veljajo začasni ukrepi iz člena 49 navedene uredbe. 
            
            
               (7)Za rastline in rastlinske proizvode iz uvodnih izjav 3, 4 in 5 se še ne izvaja celovita ocena tveganja, ki je potrebna, da se ugotovi, ali na podlagi verjetnosti, da gostijo karantenski škodljivi organizem za Unijo, pomenijo nesprejemljivo raven tveganja ali pa se lahko z uporabo nekaterih ukrepov to tveganje zmanjša na sprejemljivo raven. Če se opredeli potreba po uvozu navedenih rastlin in rastlinskih proizvodov, je treba izvesti oceno tveganja, in sicer v skladu z izvedbenim aktom, ki se sprejme na podlagi člena 42(6) Uredbe (EU) 2016/2031.
            
            
               (8)V skladu s členom 73 Uredbe (EU) 2016/2031 mora Komisija z izvedbenimi akti določiti, da se za vnos rastlin, ki niso vključene na seznam iz člena 72(1), na ozemlje Unije zahteva fitosanitarno spričevalo. 
            
            
               (9)Vendar je treba v teh izvedbenih aktih določiti, da se fitosanitarno spričevalo ne zahteva za tiste rastline, za katere ocena na podlagi dokazov o tveganjih zaradi škodljivih organizmov in izkušenj na področju trgovine pokaže, da takšno spričevalo ni potrebno. 
            
            
               (10)Od sprejetja navedene uredbe je bilo izvedenih več ocen glede tveganj zaradi škodljivih organizmov in izkušenj na področju trgovine za več rastlin, ki niso rastline za saditev, s poreklom iz tretjih držav. 
            
            
               (11)Glede na navedene ocene plodovi Ananas comosus (L.) Merrill, Cocos nucifera L., Durio zibethinus Murray, Musa L. in Phoenix dactylifera L. ne gostijo karantenskih škodljivih organizmov za Unijo ali škodljivih organizmov, za katere veljajo ukrepi, sprejeti v skladu s členom 30 Uredbe (EU) 2016/2031, ali pogostih škodljivih organizmov, ki bi lahko imeli učinek na rastlinske vrste, ki rastejo na ozemlju Unije. Poleg tega ni bilo izbruhov škodljivih organizmov, povezanih z vnosom navedenih plodov iz ene ali več tretjih držav. Prav tako pri vnosu navedenih plodov na ozemlje Unije ni bilo ponavljajočih se prestrežb zaradi prisotnosti karantenskih škodljivih organizmov za Unijo ali škodljivih organizmov, za katere veljajo ukrepi, sprejeti v skladu s členom 30 navedene uredbe. 
            
            
               (12)Glede na to, da navedeni plodovi izpolnjujejo vsa merila iz Priloge VI k Uredbi (EU) 2016/2031, se za njihov vnos na ozemlje Unije ne bi smelo zahtevati fitosanitarno spričevalo. 
            
         
         
            
               (13)Seznama, ki ju je treba pripraviti v skladu s členom 42(3) in členom 73 Uredbe (EU) 2016/2031, se nanašata na uvozna pravila, ki temeljijo na podobnih merilih za oceno tveganja, kot so določena v prilogah III in VI k navedeni uredbi. Osredotočata se na tveganja, ki jih predstavljajo zadevne rastline in rastlinski proizvodi, in ne na tveganja zaradi posameznih škodljivih organizmov. Pripravljena sta bila v skladu z enotno metodologijo za oceno tveganja, po kateri se tudi posodabljata, in sicer na podlagi razpoložljivih tehničnih in znanstvenih dokazov. Zato ju je primerno združiti v eni sami uredbi. 
            
            
               (14)Ker se Uredba (EU) 2016/2031 uporablja od 14. decembra 2019 in da bi se zagotovila dosledna uporaba vseh pravil glede vnosa rastlin, rastlinskih proizvodov in drugih predmetov v Unijo, bi se morala ta uredba uporabljati od istega datuma.
            
            
               (15)Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
            
               SPREJELA NASLEDNJO UREDBO:
            
            
               Člen 1
               Zelo tvegane rastline, rastlinski proizvodi in drugi predmeti
            
            
               Rastline, rastlinski proizvodi in drugi predmeti, navedeni v Prilogi I, se štejejo za zelo tvegane rastline, rastlinske proizvode in druge predmete v smislu člena 42(1) Uredbe (EU) 2016/2031, njihov vnos na ozemlje Unije pa je prepovedan, dokler se ne izvede ocena tveganja.
            
            
               Člen 2
               Fitosanitarno spričevalo za vnos nekaterih rastlin v Unijo
            
            
               Za vnos rastlin, ki niso vključene na seznam iz člena 72(1) Uredbe (EU) 2016/2031, v Unijo se zahteva fitosanitarno spričevalo. 
            
            
               Vendar ta zahteva ne velja za plodove, navedene v Prilogi II.
            
            
               Člen 3
               Začetek veljavnosti in uporaba
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Uporablja se od 14. decembra 2019.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 18.12.2018
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  
                        UL L 317, 23.11.2016, str. 4.
               
            
      
    ---documentbreak--- 
      
         
         
            
               SL
            
            
            
               PRILOGA I
            
            
               Seznam zelo tveganih rastlin, rastlinskih proizvodov in drugih predmetov v smislu člena 42(1) Uredbe (EU) 2016/2031
            
            
               1.Rastline za saditev, razen semen, materiala in vitro ter naravno ali siljeno pritlikavih lesnatih rastlin za saditev, s poreklom iz katere koli tretje države in iz naslednjih rodov ali vrst:
            
            
                     
                        Oznaka KN
                     
                  
                  
                     
                        Opis
                     
                  
               
                     
                        ex 0602 
                     
                  
                  
                     
                        Acacia Mill.
                     
                  
               
                     
                        ex 0602 
                     
                  
                  
                     
                        Acer L.
                     
                  
               
                     
                        ex 0602 
                     
                  
                  
                     
                        Albizia Durazz.
                     
                  
               
                     
                        ex 0602 
                     
                  
                  
                     
                        Alnus Mill.
                     
                  
               
                     
                        ex 0602 
                     
                  
                  
                     
                        Annona L.
                     
                  
               
                     
                        ex 0602 
                     
                  
                  
                     
                        Bauhinia L.
                     
                  
               
                     
                        ex 0602 
                     
                  
                  
                     
                        Berberis L.
                     
                  
               
                     
                        ex 0602 
                     
                  
                  
                     
                        Betula L.
                     
                  
               
                     
                        ex 0602 
                     
                  
                  
                     
                        Caesalpinia L.
                     
                  
               
                     
                        ex 0602 
                     
                  
                  
                     
                        Cassia L.
                     
                  
               
                     
                        ex 0602 
                     
                  
                  
                     
                        Castanea Mill.
                     
                  
               
                     
                        ex 0602 
                     
                  
                  
                     
                        Cornus L.
                     
                  
               
                     
                        ex 0602 
                     
                  
                  
                     
                        Corylus L.
                     
                  
               
                     
                        ex 0602 
                     
                  
                  
                     
                        Crataegus L.
                     
                  
               
                     
                        ex 0602 
                     
                  
                  
                     
                        Diospyros L.
                     
                  
               
                     
                        ex 0602 
                     
                  
                  
                     
                        Fagus L.
                     
                  
               
                     
                        ex 0602 
                     
                  
                  
                     
                        Ficus carica L.
                     
                  
               
                     
                        ex 0602 
                     
                  
                  
                     
                        Fraxinus L.
                     
                  
               
                     
                        ex 0602 
                     
                  
                  
                     
                        Hamamelis L.
                     
                  
               
                     
                        ex 0602 
                     
                  
                  
                     
                        Jasminum L.
                     
                  
               
                     
                        ex 0602 
                     
                  
                  
                     
                        Juglans L.
                     
                  
               
                     
                        ex 0602 
                     
                  
                  
                     
                        Ligustrum L.
                     
                  
               
                     
                        ex 0602 
                     
                  
                  
                     
                        Lonicera L.
                     
                  
               
                     
                        ex 0602 
                     
                  
                  
                     
                        Malus Mill.
                     
                  
               
                     
                        ex 0602 
                     
                  
                  
                     
                        Nerium L.
                     
                  
               
                     
                        ex 0602 
                     
                  
                  
                     
                        Persea Mill.
                     
                  
               
                     
                        ex 0602 
                     
                  
                  
                     
                        Populus L.
                     
                  
               
                     
                        ex 0602 
                     
                  
                  
                     
                        Prunus L.
                     
                  
               
                     
                        ex 0602 
                     
                  
                  
                     
                        Quercus L.
                     
                  
               
                     
                        ex 0602 
                     
                  
                  
                     
                        Robinia L.
                     
                  
               
                     
                        ex 0602 
                     
                  
                  
                     
                        Salix L.
                     
                  
               
                     
                        ex 0602
                     
                  
                  
                     
                        Sorbus L.
                     
                  
               
                     
                        ex 0602 
                     
                  
                  
                     
                        Taxus L.
                     
                  
               
                     
                        ex 0602 
                     
                  
                  
                     
                        Tilia L.
                     
                  
               
                     
                        ex 0602 
                     
                  
                  
                     
                        Ulmus L.
                     
                  
               
               2.Rastline Ullucus tuberosus s poreklom iz katere koli tretje države.
            
            
                     
                        Oznaka KN
                     
                  
                  
                     
                        Opis 
                     
                  
               
                     
                        ex 0601 10 90
                     
                     
                        ex 0601 20 90
                     
                     
                        ex 0714 90 20
                     
                  
                  
                     
                        Ullucus tuberosus Loz.
                     
                  
               
               3.Plodovi Momordica L. s poreklom iz tretjih držav ali območij tretjih držav, kjer je znana prisotnost Thrips palmi Karny in se ne izvajajo učinkoviti ukrepi za zmanjšanje tveganja zaradi navedenega škodljivega organizma. 
            
            
                     
                        Oznaka KN
                     
                  
                  
                     
                        Opis 
                     
                  
               
                     
                        ex 0709 99 90
                     
                  
                  
                     
                        Momordica L.
                     
                  
               
               4.Les Ulmus L. s poreklom iz tretjih držav ali območij tretjih držav, kjer je znana prisotnost Saperda tridentata Olivier.
            
            
                     
                        Oznaka KN
                     
                  
                  
                     
                        Opis 
                     
                  
               
                     
                        ex 4403 12 00
                     
                     
                        ex 4401 22 00
                     
                     
                        ex 4401 39 00
                     
                     
                        ex 4403 99 00 
                     
                     
                        ex 4407 99 
                     
                  
                  
                     
                        Ulmus L.
                     
                  
               
               PRILOGA II
            
            
               Seznam plodov, za katere se pri vnosu v Unijo ne zahteva fitosanitarno spričevalo, v smislu člena 73 Uredbe (EU) 2016/2031
            
            
            
                     
                        Oznaka KN
                     
                  
                  
                     
                        Opis
                     
                  
               
                     
                        ex 0804 30 00
                     
                  
                  
                     
                        Ananas comosus (L.) Merrill
                     
                  
               
                     
                        ex 0801 12 00, ex 0801 19 00
                     
                  
                  
                     
                        Cocos nucifera L.
                     
                  
               
                     
                        ex 0810 60 00
                     
                  
                  
                     
                        Durio zibethinus Murray
                     
                  
               
                     
                        ex 0803 10 10, ex 0803 90 10
                     
                  
                  
                     
                        Musa L. 
                     
                  
               
                     
                        ex 0804 10 00
                     
                  
                  
                     
                        Phoenix dactylifera L.